26/01/2021 | Administración LocalMunicipal
Porto do Son
Regulamento para a celebración de matrimonios civís

Ao non haberse presentado reclamacións durante o prazo de exposición ao público, queda automáticamente elevado a definitivo o Acordo plenario inicial aprobatorio do REGULAMENTO PARA A CELEBRACIÓN DE MATRIMONIOS CIVÍS, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. A través da Lei 35/1994, do 23 de decembro, operouse unha reforma no Código Civil en materia de celebración e autorización de matrimonios civís, estendendo a todos os Alcaldes a competencia obxectiva, isto é, a facultade para autorizar os matrimonios civís, reforzando desta maneira, tal e como expresa a Exposición de Motivos dese texto legal, o principio democrático, ao outorgar a un representante electo a posibilidade de realizar unha función de notoria relevancia social. O incremento exponencial nos últimos anos do número de solicitudes de celebración de matrimonios civís, fan aconsellable aprobar unha ordenanza que regule este procedemento, dende o seu inicio até o día da celebración do matrimonio. Así ao amparo do disposto no artigo 4 da Lei 7/1985, do 2 de abril, reguladora das Bases do Réxime Local, apróbase a seguinte ordenanza. A presente ordenanza ten por obxecto a regulación da autorización e celebración de matrimonios civís no Concello de Porto do Son pola Alcaldía ou, no seu caso, Concelleiro/a Delegado/a, nos termos establecidos no Código Civil e demais disposicións vixentes. O Concello carece de competencia para a instrución do expediente previo. Por isto, o expediente matrimonial deberá ser tramitado ante o Rexistro Civil do municipio no que estea domiciliado un ou os dous futuros contraentes. Se estivesen domiciliados en poboacións distintas, poderán elixir a que máis lles conveña. As persoas que desexen contraer matrimonio no Concello de Porto do Son deberán solicitalo por calquera das formas permitidas pola Lei 39/2015, do 1 de outubro, de Procedemento Administrativo Común das Administracións Públicas, cunha antelación mínima de 15 días hábiles á data de celebración. Coa solicitude os contraentes deberán achegar a seguinte documentación: 1. A documentación definitiva necesaria para contraer matrimonio civil (testemuño do auto de resolución do expediente de matrimonio civil no Rexistro Civil). 2. Nome, apelidos, identificación e domicilio de cada un dos contraentes.3. Nome, apelidos, identificación e domicilio das dúas persoas que actuarán como testemuñas da cerimonia (teñen que ser maiores de idade e poden ser ambos familiares) 4. Data e hora elixida para a celebración do matrimonio.5. Calquera outra circunstancia a ter en conta o día da cerimonia.6. Xustificación do pago da taxa pola celebración do matrimonio civil A cerimonia será oficiada pola Alcaldía ou Concelleiro/a en quen delegue. No caso de que os contraentes desexen que a autorización do matrimonio sexa realizada por un Concelleiro/a determinado da Corporación, deberán indicalo por escrito ao obxecto de realizar a delegación pertinente. Se a solicitude non reunise os requisitos sinalados nesta ordenanza, requirirase aos interesados para que, no prazo máximo de 10 días hábiles, emende a falta ou acompañe os documentos preceptivos, con indicación de que, se así non o fixera, teráselle por desistido da súa petición. A data e hora de celebración do matrimonio civil, serán fixadas pola Alcaldía ou Concelleiro/a en quen delegue, previo expediente instruído a tal efecto. As reservas de data e hora faranse por rigoroso orde de solicitude e o seu outorgamento quedará supeditado ás necesidades propias do Concello respecto ao uso do Salón de Plenos e ao calendario de actos oficiais.8.1. Lugares e horarios ordinarios de celebración. A cerimonia será oficiada na Alcaldía ou no Salón de Plenos do Concello de Porto do Son, a elección dos contraentes. Os días e horarios para a cerimonia serán os seguintes: 8.2. Con carácter excepcional, poderán celebrarse cerimonias noutros edificios públicos, privados ou exteriores, tanto de titularidade pública como privada, dentro do termo municipal. Do mesmo xeito, con carácter excepcional, poderá oficiarse a cerimonia nun horario distinto ao fixado con carácter xeral. En todo caso, a celebración en lugares e horarios distintos aos previstos no artigo 9.1, deberá ser instado no momento de presentar a solicitude. Na data e hora sinaladas para a celebración do matrimonio, o persoal do Concello recibirá aos contraentes, testemuñas e invitados, invitándoos a acceder ao Salón de Plenos. Unha vez acomodados, fará acto de presenza a Alcaldía ou Concelleiro/a Delegado/a, que presidirá a cerimonia e autorizará o matrimonio. A cerimonia consistirá na lectura dos artigos 66, 67 e 68 do Código Civil e no outorgamento do consentimento por ambos cónxuxes. A cerimonia farase en galego ou castelán, segundo a elección dos contraentes. De non indicaren nada, será en galego. Permitirase a intervención das testemuñas ou público na cerimonia, se así o solicitan os contraentes. Permitirase a colocación de adornos florais e actuacións musicais, sempre que non causen danos no Salón de Plenos ou Edificios Municipais. Dende o inicio e durante a cerimonia poderán realizarse reportaxes fotográficas ou gravacións de vídeo. Unicamente estará permitido o lanzamento de flores, pétalos, arroz ou outros obxectos habituais neste tipo de cerimonias, se os contraentes se responsabilizan da súa limpeza posterior. En todo caso, o lanzamento de ditos obxectos, deberá ser instado no momento de presentar a solicitude. Durante o tempo da cerimonia unicamente os vehículos dos contraentes (2) terán reservado un espazo de aparcamento presto da Casa Consistorial, no lugar que lle indique o persoal do Concello. Celebrado o matrimonio, o Concello remitirá a Acta de Matrimonio ao Rexistro Civil para a súa inscrición, o cal expedirá o correspondente Libro de Familia. Esta Ordenanza será publicada no Boletín Oficial da Provincia e non entrará en vigor até que se publique completamente o seu texto e transcorra o prazo previsto no artigo 65.2 da Lei 7/1985, do 2 de abril, reguladora das Bases do Réxime Local. Contra o presente Acordo, poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en Santiago de Compostela, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Porto do Son, o 21/01/2021 O ALCALDE-PRESIDENTE Asdo. José Luis Oujo Pouso.